A cukorbetegek bármelyiket fogyaszthatják?
Igen, mindhárom általunk forgalmazott fajtát. Glikémiás indexük 60 körüli, de a hagyományos burgonyánál több rostot tartalmaznak, így lassabban és kevésbé emelik meg a  vércukorszintet, fogyasztásuk így jóval kedvezőbb a krumpli fogyasztásánál.

Pozitívan hat a vércukorszint szabályozásában, melynek folyamatáról bővebben a „Miért ehetik cukorbetegek is az édesburgonyát?” című blogcikkemben olvashatsz.

Ezt remekül egészíti ki - egy nagyon érdekes, a vércukorszint változását vizsgáló kísérletünkről írt - dupla blogcikkem, ahol látványos diagramokon szemléltetve veheted szemügyre a kutatásunk által tapasztalt eltéréseket a batáta és a hagyományos krumpli fogyasztásánál glikémiás terhelésüket tekintve:
„Édesburgonya akcióban – vércukorteszt a gimisekkel – I. rész”
„Édesburgonya akcióban – vércukorteszt a gimisekkel – II. rész”
hu
Hogyan kell elkészíteni az édesburgonyát?
Szinte bárhogy elkészítheted, és szinte bármilyen ételt készíthetsz belőle.

A könnyű előételektől és levesektől kezdve a tartalmas főételeken át egészen a köretekig és desszertekig felhasználhatod. A batáta tökéletes társ a konyhában. Ennek tanúbizonysága képpen ajánlom figyelmedbe az Édesburgonya - több mint köret című receptkönyvünket, amibe fantasztikus édesburgonyás ételekből állítottunk össze egy válogatást. (Ezt a receptkönyvet ingyenesen is megkaphatod ha 5 alkalommal rendelsz webáruházunkból 2019 szeptember 1. és 2020. április 30. közt)  Persze minden nap új és új ötletek jutnak egy séf eszébe, így akár naponta új könyvet adhatnánk ki, annyira széleskörű a felhasználása.

Képzelj el szinte bármilyen ételt, az édesburgonya nem fog cserben hagyni a megalkotásakor. Vagy pótold vele a hagyományos krumplit, vagy építs köré akár egy teljesen új ételt, látni fogod, milyen szépen idomul az elképzeléseidhez.

Ha pedig az érdekel, hogyan lehet a legegészségesebb módon elkészíteni az édesburgonyát, ez a cikk neked íródott: A legegészségesebb módja az édesburgonya elkészítésének, avagy az egészséges párolás titka.

Ne feledd! További ötletekért a 10.000.-Ft feletti vásárlásokhoz járó ajándékok közt is választhatsz receptfüzet-sorozatunk már megjelent epizódjaiból.
hu
Hogyan lehet tőlünk rendelni?
Termékeinket kizárólag webáruházunkon keresztül értékesítjük! A vásárlást oldalunkat elérve bármilyen eszközről elvégezheted.

A rendelés lépései a következők:

 	Oldalunkon a főmenüsorról válaszd a Termékeink menüpontot.
 	A megrendelni kívánt termék számlálóján állíthatod be a kívánt mennyiséget az adott termékből. A mennyiség kiválasztása után kattints a „KOSÁRBA TESZEM” gombra. Ekkor a kosár kinyílik, így láthatod, miből és mennyit helyeztél bele. A kosár alsó menüsorából választhatsz, hogy mit szeretnél tenni. Megtekintheted a részletes kosarat, folytathatod a vásárlást, vagy tovább léphetsz a pénztároldalra a fizetéshez.
 	Ha kosárba helyeztél minden általad megvásárolni kívánt terméket, a kosarat megnyitva kattints a TOVÁBB A PÉNZTÁRHOZ menüre.
 	A pénztár oldalon az adataid pontos megadása, a fizetési mód kiválasztása és az általános szerződési feltételek elfogadása után akkor is leadhatod a rendelést, ha nem vagy regisztrált vásárlónk. Mindenképp javasoljuk azonban a regisztrációdat, így bármikor részletesen visszakeresheted előző rendeléseid adatait, és nem kell újra kitöltened az űrlap celláit, nagyban megkönnyítve ezzel a vásárlás menetét. Javasoljuk továbbá a hírlevelünkre való feliratkozásodat is, hogy mindig naprakész maradhass receptajánlataink, újdonságaink és akcióink terén!
Akciós kuponjainkat is hírleveleken keresztül küldjük feliratkozóinknak, melyek kuponkódjai a kosár oldalon írhatók be az érvényesítéshez.

 A rendelés leadásához kattints a MEGRENDELÉS ELKÜLDÉSE gombra.

 

Mi küldünk az általad megadott email címre egy visszaigazoló emailt, hogy a rendelésed beérkezett rendszerünkbe.

Most már csak hátra kell dőlnöd, és várnod, hogy 1-2 munkanap alatt a csomagszállító cég kézbesítse a megrendelt termékeket a megadott címre.
Ne feledd!
10.000.- Ft feletti vásárlás esetén nemcsak ingyenes a kiszállítás, de ingyenes ajándékot is választhatsz a megrendelésed mellé! (receptfüzet, kulcstartó vagy hűtőmágnes)
Ha a rendeléseddel kapcsolatban bármilyen rendellenességet tapasztalsz, kérlek vedd fel velünk a kapcsolatot az itt található kapcsolati csatornák valamelyikén.
hu
Hogyan tároljuk az édesburgonyát?
Az édesburgonya egyáltalán nem kedveli és nem is tűri jól a hideget! A hagyományos burgonyával ellentétben nem szabad olyan helyen tárolni, ahol a hőmérséklet 13 ℃ fok alatt van. Még ideálisabb számára  a 15 ℃ fok. Több éves tapasztalataink alapján pedig elmondható, hogy még a szobahőmérsékletet is jobban kedveli, mint a 10 ℃ fok körüli, vagy annál is hidegebb helyeket. A batáta a meleget szereti.
Ősszel és télen tehát sose tárold fűtetlen garázsban, pincében, vagy egyéb olyan helyen, ahol az említett hőmérséklet nem adott. Nem jól tűri a hűvös és meleg helyek váltakozását sem, törekedni kell tárolásánál a folyamatos hőmérséklet biztosítására.


TIPP
Azt javaslom, hogy ha nincs jobb megoldás, inkább tárold a konyhában, mint hűvös helyen. Hidegben ugyanis könnyen és hamar romlásnak indulhat.

Ha ezekre figyelsz, az édesburgonya akár hosszabb ideig is jól tárolható ( 6-8 hónap). Ha a minden szempontból megfelelő tárolási feltételeket nem, vagy csak hiányosan tudod biztosítani, a legjobb megoldás az lehet, ha egyszerre csak egy hónapra elegendő adagot rendelsz meg.

A tárolással kapcsolatos bővebb információkért tovább olvashatsz blogunkban itt:
Tévhitek az édesburgonya tárolásával kapcsolatban
hu
Hova szállítanak ki?
A cégünkkel kapcsolatban álló futárszolgálat az ország teljes területére kiszállít csomagot. A megrendelt termékek így átlagosan 1-2 munkanap alatt megérkeznek a megadott postai címre Magyarországon belül.
hu
Legkésőbb meddig adjam le a rendelést, hogy még a héten megérkezzen?
Legtöbb esetben a rendelést követően 1-2 munkanapon belül kiszállításra kerülnek a megrendelt termékek. Azonban előfordul, hogy az időjárás miatt, vagy időszakosan megemelkedő rendelésszám következtében (pl.: nagyobb ünnepek) csak később tudjuk feladni a csomagodat. Így azt javasoljuk, hogy ha mindenképp az adott héten szeretnéd megkapni rendelésed, úgy azt legkésőbb kedd délutánig rendeld meg!

A csomagokat hétfőtől csütörtökig adjuk fel, házhozszállításuk így keddtől péntekig történik. Hétfői napra nem szállítunk ki, mivel nem szeretnénk, hogy az édesburgonya a depóban töltse a hétvégét, ahol számára kedvezőtlenek lehetnek a tárolási feltételek (pl.: téli időszak).

A reggel 7:00 óráig beérkező rendeléseket még aznap feladjuk.
hu
Lehet a futárnál bankkártyával fizetni?
Igen, a cégünkkel kapcsolatban álló futárszolgálat biztosítja a bankkártyás fizetés lehetőségét utánvétes fizetési módot választva is.

A fizetéssel és szállítással kapcsolatban egyéb fontos információkat olvashatsz a Fizetés és Szállítás oldalon.
hu
Lehet fagyasztani a batátát?
Igen, az édesburgonyát fagyasztva is tárolhatod. Ilyen állapotban 3 hónapig őrzi meg szavatosságát. A mélyhűtőbe hámozatlanul, hámozottan, de akár darabolva is eltehető.

Fagyasztáskor előfőzést igényel hasonlóan a kukoricához, vagy a cukorborsóhoz.

Blansírozás utáni fagyasztást követően jobb textúrájú, ropogósabb lesz például a sült édesburgonya. A blansírozás (sokkolás) fagyasztás előtti 30 másodperces előfőzést jelent. Ilyenkor a burgonyát forrásban lévő vízbe kell tenni, majd 30 másodperc főzés után kivenni és azonnal jeges vízben lehűteni. Az azonnali lehűtés nagyon fontos, mert így előzhető meg a további puhulás és a szín megváltozása. Lehűtés után szárazra kell törölni, és alapos csomagolás után mehet is a fagyasztóba.
hu
Mekkora az édesburgonya szénhidráttartalma? Fajtánként van különbség?
Szénhidráttartalom szempontjából nagyon csekély eltérések vannak az egyes fajták közt.

Hogy mégis számszerűsítsük az értékeket, a különbségek a következőképp alakulnak:

Sárgahúsúban:       26g/100g
Lilahúsúban:           28g/100g
Fehérhúsúakban:  24g/100g

További részletes beltartalmi értékeket olvashatsz az egyes fajták termékoldalának „Beltartalmi értékek” menüpontjában.
hu
Melyik batáta hasonlít leginkább a hagyományos burgonyához?
Mindenképpen a fehérhúsú fajtáké.

A legkevésbé édesek, ízük naturálisabb a többi fajta ízénél. A fehérhúsú mellé remekül illenek a pikáns fűszerek, ezért kiváló a magyaros/hagyományos ételek elkészítéséhez.
hu
Mi a különbség a különböző színű édesburgonya fajták között? Milyen ízű a fehér, milyen a lila?
Minden batátafajta kiemelkedő egészségmegőrző hatású! Gazdag beltartalmi értékeik mellett bizonyos anyagokat az egyes fajták más-más mennyiségben tartalmaznak.

A sárgahúsút például a répában is megtalálható béta-karotin, míg a lilahúsút a meggyben és eperben található antocianin színezi élénk színűre. Mindkét vegyület antioxidáns, nagy szerepet játszanak a rák megelőzésében és a sejtjeink egészségének védelmében.
A legtöbb szárazanyagot a lilahúsú tartalmazza, míg a legtöbb nedvességet a fehérhúsú fajták. Ezek az egymástól kissé eltérő értékek valamelyest megváltoztathatják az elkészítésükhöz szükséges egyéb hozzávalók mennyiségeit. Így például a fehérhúsú nedvesebb állaga miatt több lisztet képes felvenni, mint a valamivel szárazabb lilahúsú batáta. Nem nagy eltérésekről beszélünk, de ha téma a különbségek sora, azért érdemes ezeket megemlíteni.

Egységesen elmondhatjuk, hogy minden édesburgonya fajta hű a nevéhez, mert mind édeskés alapízű. Nyomokban azonban valóban eltérnek egymástól.

A legnépszerűbb sárgahúsú íze például kissé a sütőtök ízéhez hasonlít.

Az ínyencek kedvence, a lilahúsú íze sokakat a gesztenye ízére emlékeztet.

Az arany középutat jelentő fehérhúsú fajták pedig mind közül a legkevésbé édes, inkább naturális ízűek, így azok számára jelenthetnek kifejezetten jó választást, akiknek az előző két fajta íze kevésbé tetszik, túl markáns, vagy csupán a hagyományos burgonya ízéhez legközelebb álló fajtát keresik.

 

Az egyes fajták közti különbségekkel kapcsolatban olvass tovább ebben a cikkben.
hu
Mikor, és hogyan érkeznek meg a palántáim? Mit tegyek velük?
Az előrendelt édesburgonya palántákat – a palántás termékekkel együtt – minden évben május második felében (a fagyosszentek elvonulása után) kezdjük meg kiszállítani megrendelőinknek! Várhatóan ekkorra már fel tud melegedni annyira az idő, hogy lehetővé váljon a biztonságos szállítás és kiültetés. A kiszállítás megkezdésének időpontja nincs dátum szerint kőbe vésve, mivel még ekkor is előfordulhat, hogy a mostoha időjárás miatt el kell napolnunk a kiszállítás megkezdését.

A palántás termékek kézbesítése megrendelési sorrendben történik.
Így a kiszállítás első hetén a rendelésüket januárban, illetve februárban leadók várhatják csomagjaikat.
A második kiszállítási héten kaphatják meg azok, akik márciusban rendeltek.
A harmadik héten az áprilisi rendelők,
várhatóan a negyedik héten pedig a májusban rendelést leadók kapják meg palántás termékeink csomagjait.

A palántákat a kézbesítés után azonnal ki kell venni a szállítódobozból, meg kell locsolni alaposan, és árnyékosabb helyen tárolni a kiültetés pillanatáig. Elcsomagoláskor a tápkockák víztaralma alacsony – közepes. Ez azért van, hogy kiszállításkor lehetőleg minél kevesebb víz távozhasson belőlük, ami károsíthatná, csökkenthetné a doboz stabilitását.

 
A palánták elültetéséhez és gondozásához rendkívüli tudásanyagot biztosít termelői kézikönyvünk, melynek megrendelésére két lehetőséget is kínálunk:

 	 A palántáktól külön rendelve. Így a megszokott módon, várhatóan 2 munkanap alatt kézbesítésre kerül. Ezt a rendelési módot azoknak javasoljuk, akik épp most fognak bele az édesburgonya otthoni termesztésébe, vagy még bizonytalannak érzik magukat a termesztéssel kapcsolatban. Számukra ugyanis fontos indulási javaslatokat és vonalvezetést tartalmaz a kézikönyv, így érdemes azt hetekkel a tényleges indulás előtt elolvasniuk.
 	A palántákkal együtt az előrendelés részeként. Ebben az esetben a palánták kiszállításakor kerül kiszállításra a termelői kézikönyv is. Ezt a módot azoknak javasoljuk, akik már ültettek batátát és tudják, hogyan kezdjék a munkálatokat, de lehetőségeik szerint szeretnének mindent megtenni a termésátlag maximalizálásához.

 
A palánták elültetése
A tápkockás édesburgonya palántákat akkor ültessük csak ki a kertbe, ha várhatóan éjszaka sem esik a hőmérséklet 10°C-fok alá. Ilyen hidegben ugyanis már leállnak az édesburgonya növekedési-, és anyagcsere-folyamatai. 2 °C-fok környékén pedig akár a teljes édesburgonya ültetvényünk is elpusztulhat. Így hát legyünk nagyon körültekintők a kiültetési idő megválasztásakor, figyeljük a hosszútávú időjárási előrejelzéseket. Csak akkor kezdjük el a palánták kiültetését, ha meggyőződtünk arról, hogy a következő hetek hőmérséklete várhatóan kedvező lesz.

Szerencsésebben alakulhat viszont azok helyzete, akik balkonládában vagy cserépben/kaspóban termesztik az édesburgonyát. Hideg estéken ugyanis könnyedén biztonságos helyre költöztethetik a kaspókat, kihasználva a mobilitás előnyeit. Ha többet szeretnél tudni a batáta cserépben történő termesztéséről, olvasd el az alábbi blogcikkemet.

Édesburgonya termesztése cserépben

Ha többet szeretnél olvasni a batáta otthoni termesztéséről, az alábbi cikkekből rengeteg információt megtudhatsz:
 

Édesburgonya termelés házilag - talaj szinte minden, amit a talajról tudnod kell.

Édesburgonya növényvédelme - kártevők ismerd meg az édesburgonyára veszélyes kártevőket és az ellenük való védekezés fortélyait.

Édesburgonya termelés házilag - ültetés kiskertben ebben a cikkben leírjuk a palánták elültetésének pontos módját és menetét a talajlazítástól az ültetés utáni locsolásig.

 
Ha pedig szívesen megnéznéd, hogyan is néz ki valóságban a palánták elültetése egészen a talajlazítástól, mindenképp ajánlom figyelmedbe ezt a néhány perces videót!
hu
Miért kell 300 Ft-t fizetni ingyenes szállítás esetén is?
A csomagot szállító futárcég minden esetben extra költséget számol fel utánvétes fizetés esetén kezelési költségként.
hu
Nem kaptam visszaigazoló e-mailt a regisztrációmról. Mit tegyek?
Abban az esetben ha új vásárló vagy az oldalunkon és már regisztráltál a Fiókom oldalon vagy vásárlásod során a "Fiók létrehozása?" opciót választva megadtad a jelszavad,  üzenetet küldünk a regisztrációd sikerességéről.
Ez az e-mail a legtöbb esetben, rövid időn belül (5-10 perc) a postafiókod beérkezett üzenetei közé kerül, azonban előfordulhat, hogy a SPAM (kéretlen üzenetek) mappába landol, mert a levelező amit használsz esetleg veszélyesnek érzékelheti (természetesen nem az).

Ha ezt az e-mailt sem a beérkezett üzenetek, sem a SPAM mappádban nem találod, akkor is próbálj meg bejelentkezni a Fiókom oldalon a megadott e-mail címmel és jelszóval, amit regisztrációdkor (vagy ha vásárláskor választottad a "Fiók létrehozása?" opciót) adtál meg.

Ha üzenetet sem kaptál a regisztrációdról, illetve a bejelentkezésed is sikertelen volt, küldj nekünk üzenetet az info@edesburgonya.bio címre, arról az e-mail címről amivel regisztráltál, vagy a regisztrációkor megadott e-mail címre hivatkozva.

Tipp: Minél részletesebben leírod a hibajelenséget, illetve, hogy mit tapasztaltál a regisztráció során, annál könnyebben tudjuk majd kideríteni. hogy mi okozhatta a problémát.
hu
Nem tudok bejelentkezni! Mit tegyek?
Amennyiben rendelkezel felhasználói (vásárlói) fiókkal a Fiókom  oldalon tudsz bejelentkezni!

Ahhoz, hogy be tudj jelentkezni szükséged lesz a regisztrációnál megadott e-mail címedre vagy a felhasználónevedre!
A jelszavad beírása után klikkelj (vagy bökj mobilod kijelzőjén) a "Nem vagyok robot" üres négyzetébe és várd meg míg megjelenik a "Pipa".
Ha ez sikeres volt, a "Bejelentkezés" gomb aktívvá válik. Amennyiben hibásan adtad meg a felhasználódhoz tartozó jelszót és nem emlékszel mi volt a helyes, kérj jelszó emlékeztetőt az "Elfelejtett jelszó?" linkre kattintva!
hu
Problémám van, mit tegyek?
Sokan még napjainkban is bizalmatlanok az internetes vásárlással szemben. Ez az érzés legtöbbször egy-egy rossz vásárlási élményhez fűződik, ami akár egy életen át kísérheti az embert. 

Számunkra pontosan ezért rendkívül fontos, hogy vásárlóink bizalma sose rendülhessen meg. Hisszük és valljuk, hogy megoldhatatlan probléma NEM létezik!

 

A problémakezelés menete:

Típusuktól függően termékeink változó kondícióval és szállítási érzékenységgel bírnak. Kérjük, hogy lehetőleg minél hamarabb, és minden esetben jelezd ha bármilyen problémát tapasztalsz termékeink átvételekor!

A problémakezelés elsődleges eszköze az e-mail!
Fokozottan kérjük, hogy a problémákat ne Facebook poszt, komment vagy Messenger üzenet formájában közöld, mert ezek nehezen követhetők.

 

A tapasztalt rendellenességről (ha lehetséges) készíts fotókat, amik segítik a probléma azonosítását, majd ezeket a fotókat csatold egy hibaleírást tartalmazó e-mailhez, amit az info@edesburgonya.bio címre küldj el. Az e-maileket minden reggel ellenőrizzük és 48 órán belül válaszolunk rájuk.

Természetesen telefonon is kereshetsz minket a +36 20 472 1507-es irodai telefonszámon, ami munkanapokon 8:00 és 16:00 óra között hívható.
hu
Új jelszót kértem, de nem sikerült. Mit tegyek?
Elfelejtetted a jelszavad? Az új jelszó megadásához szükséges e-mailt elküldjük a felhasználói fiókhoz tartozó e-mail címre. A levél általában 2-3 perc alatt megérkezik, de esetenként ez 10 perc is lehet. Ezért mielőtt újra új jelszót kérvényeznél, érdemes legalább ennyit várnod.
Előfordulhat, hogy az új jelszó igényléséről szóló e-mail a SPAM mappába kerül, így mielőtt megismételnéd az új jelszó igénylését, ellenőrizd a beérkezett üzenetek és a SPAM mappát is!

Ha hosszabb idő után (30 perc) sem érkezik meg az új jelszó igénylését tartalmazó e-mail, küldj nekünk üzenetet az info@edesburgonya.bio címre, arról az e-mail címről amivel regisztráltál, vagy a regisztrációkor megadott e-mail címre hivatkozva.
Létrehozunk neked egy ideiglenes jelszót, amivel a Fiókom oldalon tudsz bejelentkezni, majd ezt követően lehetőséged lesz a Fiókadatok menüpont alatt, az általunk megadott jelszót használva, új jelszót létrehozni!
hu